pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก ขอเลื่อนการให้บริการด้านใบอนุญาตขับรถและผู้ประจำรถตั้งแต่วันที่ 7 พฤษภาคม 2563 ออกไปจนกว่าจะมีการประกาศยกเลิกสถานการณ์ฉุกเฉิน หรือมีประกาศเป็นอย่างอื่น [กระทรวงคมนาคม]
วันพุธที่ 6 พฤษภาคม 2563
กรมการขนส่งทางบก ขอเลื่อนการให้บริการด้านใบอนุญาตขับรถและผู้ประจํารถตั้งแต่วันที่ 7 พฤษภาคม 2563 ออกไปจนกว่าจะมีการประกาศยกเลิกสถานการณ์ฉุกเฉิน หรือมีประกาศเป็นอย่างอื่น [กระทรวงคมนาคม]
กรมการขนส่งทางบก ห่วงใยถึงความปลอดภัย ตระหนักถึงสถานการณ์และป้องกันการแพร่ระบาดโรคโควิด 19 “ขอเลื่อนการให้บริการด้านใบอนุญาตขับรถและผู้ประจํารถตั้งแต่วันที่ 7 พฤษภาคม 2563 ออกไปจนกว่าจะมีการประกาศยกเลิกสถานการณ์ฉุกเฉิน หรือมีประกาศเป็นอย่างอื่น”
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ห่วงใยถึงความปลอดภัยของประชาชน และตระหนักถึงสถานการณ์การแพร่ระบาดของโรคติดเชื้อไวรัส COVID-19 ในปัจจุบัน ซึ่งการติดตามประเมินสถานการณ์จากสํานักงานขนส่งทุกจังหวัด หลังจากที่มีประกาศผ่อนคลายการดําเนินการด้านใบอนุญาตขับรถบางกระบวนงานก่อนหน้านี้ พบว่าการเตรียมการในหลายพื้นที่ยังมีโอกาสเสี่ยงต่อการติดต่อสัมผัสโรค และบางจังหวัดยังไม่อนุญาตให้ผ่อนคลายมาตรการด้านใบอนุญาตขับรถ จึงเกรงว่าประชาชนบางส่วนจะเดินทางข้ามจังหวัดเพื่อไปดําเนินการใบอนุญาตขับรถในจังหวัดใกล้เคียง ประกอบกับพระราชกําหนดการบริหารสถานการณ์ฉุกเฉิน พ.ศ. 2548 ฉบับที่ 5 มาตรา 9 ได้กําหนดข้อห้ามการใช้อาคารสถานที่เพื่อจัดการเรียนการสอน การสอบ การฝึกอบรมที่มีผู้เข้าร่วมเป็นจํานวนมากในลักษณะที่มีโอกาสติดต่อสัมผัสกันได้ง่าย และให้ประชาชนงดหรือชะลอการเดินทางข้ามเขตพื้นที่จังหวัดเว้นแต่มีความจําเป็น ขบ. จึงขอ “เลื่อนการเปิดให้บริการด้านใบอนุญาตขับรถและผู้ประจํารถตั้งแต่วันที่ 7 พฤษภาคม 2563 ออกไปจนกว่าจะมีการประกาศยกเลิกสถานการณ์ฉุกเฉิน หรือมีประกาศเป็นอย่างอื่น” เพื่อให้การดําเนินการด้านใบอนุญาตขับรถและผู้ประจํารถสอดคล้องกับประกาศสถานการณ์ฉุกเฉินและข้อกําหนดดังกล่าว รวมทั้งยับยั้งการแพร่ระบาดของโรคติดเชื้อไวรัส COVID-19 ไปสู่พื้นที่อื่น และป้องกันไม่ให้โรคกลับมาแพร่ระบาดใหม่
สําหรับผู้ที่ใบอนุญาตขับรถสิ้นอายุตั้งแต่วันที่ 2 มกราคม 2563 จนถึงวันที่มีประกาศยกเลิกสถานการณ์ฉุกเฉินหรือมีประกาศเป็นอย่างอื่นนั้น ขบ. ได้ประสานงานกับสํานักงานตํารวจแห่งชาติ และสํานักงานคณะกรรมการกํากับและส่งเสริมประกันภัย (คปภ.) โดยสํานักงานตํารวจแห่งชาติได้ผ่อนผันการบังคับใช้กฎหมาย และให้ถือว่าใบอนุญาตขับรถที่สิ้นอายุตั้งแต่วันที่ 2 มกราคม 2563 ยังสามารถใช้ขับรถได้ในช่วงที่มีประกาศสถานการณ์ฉุกเฉิน ส่วน คปภ. ได้ยืนยันข้อมูลกรณีผู้ขับขี่รถที่มีใบอนุญาตขับรถตรงตามประเภท แม้จะสิ้นอายุแล้ว เมื่อเกิดอุบัติขึ้นในระหว่างระยะเวลาการเอาประกันภัย กรมธรรม์ประกันภัยรถยนต์ยังคงให้ความคุ้มครองครบถ้วน โดยประชาชนที่ทํารายการจองคิวดําเนินการด้านใบอนุญาตขับรถไว้แล้วจะได้รับสิทธิในการดําเนินการตามลําดับคิวเดิมที่จองไว้ เมื่อเริ่มเปิดดําเนินการด้านใบอนุญาตขับรถ โดยเจ้าหน้าที่จะแจ้งข้อมูลให้ผู้จองคิวทราบโดยตรง ควบคู่กับการสื่อสารผ่านทุกช่องทางการสื่อสารของ ขบ. ทั้งนี้ ขบ. จะพิจารณากระบวนงานและขั้นตอนด้านใบอนุญาตขับรถ เพื่อกําหนดมาตรการที่มีความเหมาะสมและปลอดภัยสําหรับประชาชน เพื่อไม่ให้การติดต่อราชการที่สํานักงานขนส่งมีความเสี่ยงต่อการแพร่ระบาดของโรคติดเชื้อไวรัส COVID-19
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 30 พฤศจิกายน – 6 ธันวาคม 2561 พบการกระทำผิด จำนวน 363 คดี คิดเป็นเงินค่าปรับ 6.55 ล้านบาท
วันศุกร์ที่ 7 ธันวาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 30 พฤศจิกายน – 6 ธันวาคม 2561 พบการกระทําผิด จํานวน 363 คดี คิดเป็นเงินค่าปรับ 6.55 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายณัฐกร อุเทนสุต ผู้อํานวยการสํานักแผนภาษี ในฐานะรองโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 30 พฤศจิกายน – 6 ธันวาคม 2561) พบว่ามีการกระทําผิด จํานวน 363 คดี คิดเป็นเงินค่าปรับ 6.55 ล้านบาท โดยแยกเป็น
- สุรา จํานวน 166 คดี คิดเป็นเงินค่าปรับ 1.37 ล้านบาท
- ยาสูบ จํานวน 116 คดี คิดเป็นเงินค่าปรับ 2.70 ล้านบาท
- ไพ่ จํานวน 3 คดี คิดเป็นเงินค่าปรับ 0.07 ล้านบาท
- น้ํามันและผลิตภัณฑ์น้ํามัน จํานวน 25 คดี คิดเป็นเงินค่าปรับ 1.53 ล้านบาท
- รถจักรยานยนต์ จํานวน 39 คดี คิดเป็นเงินค่าปรับ จํานวน 0.55 ล้านบาท
- สินค้าอื่น ๆ จํานวน 14 คดี รวมเป็นเงินค่าปรับ 0.33 ล้านบาท
โดยมีของกลางแยกเป็นน้ําสุรา จํานวน 557 ลิตร ยาสูบ จํานวน 6,986 ซอง ไพ่ จํานวน 209 สํารับ น้ํามันและผลิตภัณฑ์น้ํามัน จํานวน 45,203.00 ลิตร รถจักรยานยนต์ จํานวน 46 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-กรุงไทยออกบัตร Krungthai Travel UnionPay ต่อยอด Travel การ์ด เอาใจนักธุรกิจ นักเที่ยว ตะลุยจีน สุดคุ้มและปลอดภัยในบัตรเดียว
วันพุธที่ 20 กุมภาพันธ์ 2562
กรุงไทยออกบัตร Krungthai Travel UnionPay ต่อยอด Travel การ์ด เอาใจนักธุรกิจ นักเที่ยว ตะลุยจีน สุดคุ้มและปลอดภัยในบัตรเดียว
หลังจากบัตร Krungthai Travel Card ของธนาคารกรุงไทย ประสบความความสําเร็จในปีที่ผ่านมา โดยได้รับการความนิยมจากนักเดินทางยุคดิจิทัลอย่างล้นหลาม
หลังจากบัตร Krungthai Travel Card ของธนาคารกรุงไทย ประสบความความสําเร็จในปีที่ผ่านมา โดยได้รับการความนิยมจากนักเดินทางยุคดิจิทัลอย่างล้นหลาม เนื่องจากเป็นบัตรแรกและบัตรเดียวที่สามารถแลกเงินตราต่างประเทศด้วยตนเองตลอด 24 ชั่วโมง ได้ถึง 10 สกุลเงินหลักผ่านแอป กรุงไทย NEXT ในอัตราแลกเปลี่ยนที่พิเศษ ล่าสุดเปิดตัว Krungthai Travel UnionPay Debit Card บัตรเดบิตที่ลูกค้าสามารถแลกสกุลเงินหยวน พร้อมโปรโมชั่นพิเศษ เพื่อเพิ่มความสะดวกและปลอดภัยในการเดินทางและท่องเที่ยวในประเทศจีน
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ในปีนี้ ธนาคารมีความพร้อมอย่างยิ่งในการขยายศักยภาพด้าน International Payment Ecosystem ในประเทศต่างๆ เพิ่มมากขึ้น หลังจากที่ประสบความสําเร็จในการออกบัตร Krungthai Travel Card ที่ช่วยเพิ่มความสะดวก ปลอดภัย และคุ้มค่าให้กับนักเดินทาง ด้วย 10 สกุลเงินหลัก ที่ผู้ถือบัตรสามารถซื้อและขายด้วยตนเองตลอด 24 ชั่มโมง ผ่านแอปพลิเคชั่น กรุงไทย NEXT ในอัตราแลกเปลี่ยนที่พิเศษกว่าท้องตลาด และล่าสุดได้จับมือกับ ยูเนี่ยนเพย์ อินเตอร์เนชั่นแนล ยักษ์ใหญ่ที่มีฐานผู้ถือบัตรเดบิตใหญ่ที่สุด มีบริการชําระเงินที่หลากหลายได้รับมาตรฐานสากล และเป็นที่ยอมรับทั่วโลกออกบัตร Krungthai Travel UnionPay Debit Card เพื่อขยาย Payment Ecosystem ในประเทศจีน ซึ่งเป็นตลาดที่ใหญ่ที่สุดแห่งหนึ่งของโลก
“บัตร Krungthai Travel UnionPay Debit Card เป็นบัตรเดบิตที่มีคุณสมบัติเช่นเดียวกับบัตร Krungthai Travel Card โดยลูกค้าสามารถแลกสกุลเงินหยวน (CNY) ด้วยตนเองเก็บไว้ ช่วยอํานวยความสะดวกให้กับท่องเที่ยวในการจับจ่ายใช้สอยที่ประเทศจีน ไม่ว่าจะเที่ยวที่เซี่ยงไฮ้ Disney Land ปักกิ่ง Aquarium กินร้านดังอย่างร้านอาหารหม้อไฟ Hai Di Lao ร้านกาแฟ Wagas ช้อปที่ Sunrise Duty Free หรือ Florentia Village Outlet เป็นต้น คุ้มค่า ด้วยอัตราแลกเปลี่ยนที่พิเศษกว่าในท้องตลาด สะดวก ใช้บัตรรูดหรือสแกน QR Code จ่ายค่าสินค้าและบริการ ณ ร้านค้าที่มีเครื่องหมาย UnionPay ใช้ถอนเงินสดสกุลหยวน ได้ที่เครื่อง ATM ที่รองรับ UnionPay ทั่วโลก และปลอดภัย สามารถเปิด-ปิด การใช้งานของบัตรได้ด้วยตนเองผ่านแอป กรุงไทย NEXT”
นายผยง ศรีวณิช กล่าวต่อไปว่า ธนาคารได้จัดโปรโมชั่น ยกเว้นค่าธรรมเนียมออกบัตรและรายปีในปีแรก รวม 500 บาท และฟรีค่าธรรมเนียมถอนเงินสดที่เครื่อง ATM ในต่างประเทศ ในส่วนที่ธนาคารเรียกเก็บ จนถึง 30 เมษายน 2562 นอกจากนี้ ธนาคารยังมีแผนขยาย Payment Ecosystem ผ่านระบบ NETS ที่สิงค์โปร์ และเชื่อมต่อไปยังประเทศเพื่อนบ้าน เช่น มาเลเซีย และญี่ปุ่น อีกด้วย
ฝ่ายกลยุทธ์การตลาด ธนาคารกรุงไทย
โทร.0-2208-4174-8
รัฐบาลไทย-ข่าวทำเนียบรัฐบาล-นายภูเวียง ประคำมินทร์ รองปลัดกระทรวงดิจิทัลฯ มอบรางวัลการประกวดผลงานภายใต้โครงการเน็ตประชารัฐ
วันอังคารที่ 24 ธันวาคม 2562
นายภูเวียง ประคํามินทร์ รองปลัดกระทรวงดิจิทัลฯ มอบรางวัลการประกวดผลงานภายใต้โครงการเน็ตประชารัฐ
นายภูเวียง ประคํามินทร์ รองปลัดกระทรวงดิจิทัลฯ มอบรางวัลการประกวดผลงานภายใต้โครงการเน็ตประชารัฐ
เมื่อวันที่ 23 ธ.ค. 2562 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นประธาน ในการมอบรางวัลและเกียรติบัตรในการประกวดผลงานภายใต้โครงการเน็ตประชารัฐ สําหรับผู้ที่ส่งผลงาน เข้าประกวดผ่านทางแอปพลิแคชั่น “เครือข่ายเน็ตอาสาประชารัฐ” โดยการจัดกิจกรรมการประกวดครั้งนี้ เพื่อต้องการเผยแพร่ประชาสัมพันธ์หมู่บ้านเน็ตประชารัฐของชาวบ้านในพื้นที่ อาทิ การแนะนําหมู่บ้านเน็ตประชารัฐ ที่กิน ที่เที่ยว ของดีของหมู่บ้าน เป็นต้น ตลอดจนให้เกิดการใช้ประโยชน์จากโครงข่ายเน็ตประชารัฐอย่างกว้างขวางและ มีประสิทธิภาพสูงสุด และในงานนี้ ได้จัดกิจกรรมให้ความรู้อบรมเรื่อง “การผลิตดิจิทัลคอนเทนต์สําหรับชุมชน” เพื่อการสร้างรายได้ผ่านช่องยูทูปให้กับผู้เข้าร่วมงาน วิทยากรโดยคุณเบญจวรรณ สว่าง จากบริษัท กูเกิล (ประเทศไทย) จํากัด ณ ห้อง BB 203 โรงแรมเซ็นทรา บายเซ็นทารา ศูนย์ราชการฯ แจ้งวัฒนะ กรุงเทพฯ
*****************
รัฐบาลไทย-ข่าวทำเนียบรัฐบาล-รมช.มนัญญา ผลักดันกิจกรรม "เกษตรอินทรีย์วิถีอุทัย " Re-Start อุทัยธานี หวังครัวไทยแข็งแรง ก้าวสู่ครัวโลก
วันอาทิตย์ที่ 2 สิงหาคม 2563
รมช.มนัญญา ผลักดันกิจกรรม "เกษตรอินทรีย์วิถีอุทัย " Re-Start อุทัยธานี หวังครัวไทยแข็งแรง ก้าวสู่ครัวโลก
รมช.มนัญญา ผลักดันกิจกรรม "เกษตรอินทรีย์วิถีอุทัย " Re-Start อุทัยธานี หวังครัวไทยแข็งแรง ก้าวสู่ครัวโลก
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานพิธีเปิดงาน "เกษตรอินทรีย์วิถีอุทัย " Re-Start อุทัยธานี พร้อมด้วยนายเจเศรษฐ์ไทยเศรษฐ์ สมาชิกสภาผู้แทนราษฏรจังหวัดอุทัยธานี นายพิเชษฐ์ วิริยะพาหะ อธิบดีกรมส่งเสริมสหกรณ์ และผู้บริหารระดับสูงในสังกัดกระทรวงเกษตรและสหกรณ์ ณ ตรอกโรงยา อ.เมือง จ.อุทัยธานี
รัฐมนตรีช่วยว่าการกระทรวงเกษตรและสหกรณ์ กล่าวว่า กิจกรรมการจัดงาน เกษตรอินทรีย์ วิถีอุทัย Re Start อุทัยธานีเป็นกิจกรรมสําคัญที่ได้รับความร่วมมือและผลักดันและบูรณาการกับภาคส่วนซึ่งสอดคล้องกับนโยบายกระทรวงเกษตรและสหกรณ์ การตลาดนําการผลิต และการส่งเสริมสนับสนุนให้ประชาชนทําเกษตรอินทรีย์ การจัดงานดังกล่าวเป็นการส่งเสริมเพิ่มรายได้และส่งเสริมช่องทางจําหน่ายสินค้า ให้เกษตกร ผู้ประกอบการร้านค้า และเป็นการกระตุ้นการท่องเที่ยวให้เกิดการใช้จ่ายเพื่อฟื้นฟูเศษฐกิจของจังหวัดอุทัยธานี ภายหลังสถานการณ์การแพร่ระบาดของเชื้อไวรัสโคโรน่า COVID-19 และมีความมุ่งหวังในการสร้างคุณภาพสินค้าเกษตร เพื่อต่อยอดการเป็นครัวโลกในอนาคต ลดการนําเข้าสินค้าจากต่างประเทศ บริโภคซื้อขายภายในประเทศอย่างเข้มแข็ง และประชาชนมีสุขภาพที่ดีอย่างยั่งยืนต่อไป
ทั้งนี้ งาน "เกษตรอินทรีย์วิถีอุทัย" Re-Start อุทัยธานี จัดขึ้นในระหว่างวันที่ 31 กรกฎาคม - 1 สิงหาคม 2563 เพื่อประชาสัมพันธ์สินค้าเกษตรอินทรีย์ สินค้าเกษตรปลอดภัย ตลอดจนร้านอาหารตามโครงการวัตถุดิบปลอดภัยเลือกใช้สินคิา Q สินค้า OTOP ของจังหวัดอุทัยธานี ให้เป็นที่รู้จักของนักท่องเที่ยวทั้งชาวไทยและชาวต่างชาติ โดยฉพาะผลิตภัณฑ์ข้าว ซึ่งจังหวัดอุทัยธานี ได้รับการยอมรับว่าเป็นนาชั้นดีที่สุดของประเทศไทย นอกจากนี้ภายในงานยังมีบริการตรวจหาสารพิษตกค้างจากยาฆ่าแมลง เคมีตกค้างในร่างกาย โดยสํานักงานสาธารณสุขจังหวัดอุทัยธานี และนิทรรศการจากผักวิสาหกิจชุมชนต่างๆ อาทิ ผักวิสาหกิจเขาเทิน ผักผลไม้วิสาหกิจชุมชนสายใยเกษตร โครงการป่าครอบครัว และโครงการ "ร้านอาหารวัตถุดิบปลอดภัย เลือกใช้สินค้า Q" โดยมีการสาธิตเมนูอาหารที่ได้เข้าร่วมโครงการ คือ ขนมจีนน้ํายาปลาแรด และ ขนมเบื้องหน้าปลาแรด เป็นต้น
รัฐบาลไทย-ข่าวทำเนียบรัฐบาล-นรม. กล่าวแสดงความชื่นชม ศรีสะเกษ นครหลวงโปรโมชั่น ในโอกาสที่สามารถป้องกันแชมป์เปี้ยนโลกของสภามวยโลกรุ่นซูเปอร์ฟลายเวท 115 ปอนด์
วันพุธที่ 13 กันยายน 2560
นรม. กล่าวแสดงความชื่นชม ศรีสะเกษ นครหลวงโปรโมชั่น ในโอกาสที่สามารถป้องกันแชมป์เปี้ยนโลกของสภามวยโลกรุ่นซูเปอร์ฟลายเวท 115 ปอนด์
นรม. กล่าวแสดงความชื่นชม ศรีสะเกษ นครหลวงโปรโมชั่น ในโอกาสที่สามารถป้องกันแชมป์เปี้ยนโลกของสภามวยโลก รุ่นซูเปอร์ฟลายเวท 115 ปอนด์ ซึ่งนําความปลาบปลื้มยินดีมาสู่คนไทยทั้งประเทศ
วันนี้ (13 กันยายน 2560) เวลา 11.00 น. ณ ห้องสีม่วง ตึกไทยคู่ฟ้า ทําเนียบรัฐบาล รศ.ดร.ชวนี ทองโรจน์ ผู้ช่วยรัฐมนตรีประจํากระทรวงการท่องเที่ยวและกีฬา นายกมล วรรณพงษ์ ผู้ว่าการการกีฬาแห่งประเทศไทย นายสุรชาติ พิสิฐวุฒินันท์ ประธานบริษัท นครหลวงโปรโมชั่น จํากัด และคณะได้นํานายวิศักดิ์ศิลป์ วังเอก หรือ ศรีสะเกษ นครหลวงโปรโมชั่น เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี เนื่องในโอกาสที่สามารถป้องกันแชมป์เปี้ยนโลกของสภามวยโลก (WORLD BOXING COUNCIL)รุ่นซูเปอร์ฟลายเวท พิกัด 115 ปอนด์ ที่เวทีมวยสตับฮับเซนเตอร์ เมืองคาร์สัน ลอสแอนเจลิส รัฐแคลิฟอร์เนีย ประเทศสหรัฐอเมริกา ซึ่งนําความปลาบปลื้มยินดีมาสู่คนไทยทั้งประเทศ
จากนั้น นายกรัฐมนตรี ได้กล่าวชื่นชมและแสดงความยินดีกับศรีสะเกษที่สามารถป้องกันตําแหน่งแชมป์เปี้ยนโลกไว้ได้ ด้วยความตั้งใจและมุ่งมั่น พร้อมมีการใช้ทักษะที่ดีเยี่ยม ซึ่งทําให้สามารถป้องกันแชมป์และชนะ โรมัน กอนซาเลซ มาได้อย่างเต็มภาคภูมิ ซึ่งได้นําความสุขมาสู่คนไทยทั้งชาติ และขอขอบคุณทุกภาคส่วนที่ได้ช่วยกันสนับสนุน ทําให้ประสบความสําเร็จในครั้งนี้ ทั้งนี้ นายกรัฐมนตรีได้ฝากข้อคิดให้ศรีสะเกษหมั่นฝึกฝนฝีมือให้เก่งขึ้นอย่างสม่ําเสมอและต่อเนื่อง โดยเฉพาะหากมีโอกาสที่จะชกกับใครควรศึกษาเทคนิคการชกของคู่ต่อสู้ให้ละเอียดด้วย และขอให้ตั้งใจเรียนหนังสือให้สําเร็จอย่าได้ทิ้งการเรียน เพราะการศึกษานั้นมีความสําคัญอย่างมาก หลังจากนั้น นายกรัฐมนตรี ได้มอบของที่ระลึกเป็นหนังสือและกระเป๋าแก่ศรีสะเกษ พร้อมทั้งได้ถ่ายรูปร่วมกันเป็นที่ระลึกอีกด้วย
อนึ่ง นายวิศักดิ์ศิลป์ วังเอก หรือศรีสะเกษ นครหลวงโปรโมชั่น (ชื่อเล่นตั้ม เพื่อน ๆ นิยมเรียกว่าแหลม) เกิดเมื่อวันที่ 8 ธันวาคม พ.ศ. 2529 ที่จังหวัดศรีสะเกษ เป็นบุตรคนโตของนายเจียมศักดิ์ และนางหนูรัตน์ วังเอก มีน้องชาย 2 คน (เป็นนักมวยทุกคน) ทั้งนี้ ศรีสะเกษสําเร็จการศึกษาระดับมัธยมศึกษาปีที่ 6 จากการศึกษานอกโรงเรียน (กศน.) และได้เริ่มหัดชกมวยตอนอายุ 13 - 14 ปี และสถิติการชก คือ ชก 49 ครั้ง ชนะ 44 ครั้ง (ชนะน็อก 40 ครั้ง) และแพ้ 4 ครั้ง เสมอ 1 ครั้ง ชีวิตส่วนตัวมีภรรยาแล้ว คือ นางพัชรีวรรณ กัณหา หรือ น้องเก๋
ปัจจุบัน ศรีสะเกษ นครหลวงโปรโมชั่น ได้รับการจัดอันดับให้เป็นนักมวยดีที่สุด อันดับที่ 5 ของโลก จากเว็บไซต์ Boxrec เหนือ แมนนี่ ปาเกียว และถือเป็นอันดับที่ดีที่สุดของนักมวยชาวไทย สําหรับไฟต์ต่อไป ศรีสะเกษ นครหลวงโปรโมชั่น ต้องขึ้นชกกับ ฮวน ฟรานซิสโก้ เอสตราด้า นักมวยจากเม็กซิโก ตามคําสั่งของสภามวยโลก
*****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง นรม..พล.อ.อ.ประจินฯ  เป็นประธานการประชุมคณะกรรมการบูรณาการด้านพิพิธภัณฑ์และแหล่งเรียนรู้ครั้งที่ 2/2560
วันพุธที่ 29 พฤศจิกายน 2560
รอง นรม..พล.อ.อ.ประจินฯ  เป็นประธานการประชุมคณะกรรมการบูรณาการด้านพิพิธภัณฑ์และแหล่งเรียนรู้ครั้งที่ 2/2560
รอง นรม..พล.อ.อ.ประจินฯ  เป็นประธานการประชุมคณะกรรมการบูรณาการด้านพิพิธภัณฑ์และแหล่งเรียนรู้ เพื่อให้เด็กและเยาวชนได้เข้าใจและเข้าถึง “ศาสตร์พระราชา”
วันนี้ (29 พ.ย. 60) เวลา 13:30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการบูรณาการด้านพิพิธภัณฑ์และแหล่งเรียนรู้ครั้งที่ 2/2560 (ครั้งที่ 7) มีสาระการประชุม ดังนี้
ที่ประชุมรับทราบการจัดนิทรรศการและกิจกรรมรณรงค์สร้างการรับรู้การดําเนินงานของคณะกรรมการบูรณาการฯ และ การจัดกิจกรรมรณรงค์เพื่อสร้างการรับรู้ “โครงการขับเคลื่อนการพัฒนาอุทยานวิทยาศาสตร์พระจอมเกล้า ณ หว้ากอ ที่ทําเนียบรัฐบาล ที่ผ่านมา และรับทราบการสนับสนุนการเผยแพร่หนังสือเดินทางตามรอยพระราชา เพื่อให้เด็กและเยาวชนได้เข้าใจและเข้าถึง “ศาสตร์พระราชา” เพื่อให้ความรู้ความเข้าใจเกี่ยวกับศาสตร์ของพระราชาและดําเนินการผ่านโครงการในพระราชดําริที่ทรงมุ่งหวังให้เป็นพิพิธภัณฑ์ที่มีชีวิตที่ทุกคนสามารถเข้าถึงและนําเอาความรู้ที่ได้รับไปปรับใช้เป็นหลักในการพัฒนาตนเองและพัฒนาประกอบอาชีพ อีกทั้ง ยังเป็นการรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ที่ทรงมีต่อประชาชนชาวไทย โดยนําไปจัดพิมพ์หนังสือและลงในเว็บไซต์ ให้แก่หน่วยงานต่าง ๆ ได้นําไปดําเนินการเผยแพร่และประชาสัมพันธ์ ต่อไป
นอกจากนี้ ที่ประชุมรับทราบรายงานข้อมูลสถานะพิพิธภัณฑ์และแหล่งเรียนรู้ ซึ่งจํานวนแหล่งเรียนรู้ของหน่วยงานภายใต้คณะกรรมการบูรณาการฯ ทั้งสิ้น 5,637 แห่ง ซึ่งได้คัดกรองแหล่งเรียนรู้เบื้องต้นตามเกณฑ์ที่กําหนด คงเหลือแหล่งเรียนรู้จํานวน 1,666 แห่ง โดยแหล่งเรียนรู้ในที่นี้ คือ ศูนย์การเรียนรู้ สวนพฤกษศาสตร์ สวนสัตว์ ห้องสมุด อุทยานทางธรรมชาติ อุทยานประวัติศาสตร์ และโรงละครหรือโรงมหรสพ โดยจะพัฒนาแหล่งเรียนรู้จําแนกตามประเภทเนื้อหาองค์ความรู้ และจําแนกตามภูมิภาค เพื่อเป็นแหล่งเสริมสร้างแรงบันดาลใจที่ก่อให้เกิดความคิดสร้างสรรค์ โดยผ่านกระบวนการเรียนรู้ที่สนุกสนาน สามารถตอบสนองความต้องการของประชาชน ซึ่งทุกคนสามารถเข้าถึงได้และเป็นแหล่งที่มุ่งส่งเสริมให้เกิดการเรียนรู้ตลอดชีวิต และประชาชนสามารถเข้าไปชมเว็ปไซต์ มิวเซียมสยาม www.museumsiam.org ซึ่งมีกิจกรรมต่าง ๆ ให้บริการทั้งข้อมูลข่าวสาร และเผยแพร่องค์ความรู้ต่าง ๆ อีกด้วย
ตอนท้ายของการประชุมได้พิจารณาและมีมติเห็นชอบ การจัดกิจกรรมบูรณาการเพื่อส่งเสริมการท่องเที่ยววิถีการเรียนรู้ โดยดําเนินกิจกรรมส่งเสริมการท่องเที่ยวเชิงความรู้ในจังหวัดลําปาง โดยจัดทําฐานข้อมูลแหล่งเรียนรู้ องค์ความรู้ และภูมิปัญญาของจังหวัดลําปาง แผนที่องค์ความรู้ในภาพรวมของจังหวัด และแผนที่และวิดีทัศน์เส้นทางท่องเที่ยวเชิงความรู้ 2 เส้นทาง คือ เส้นทางรถม้าลําปาง และ เส้นทางเซรามิกลําปาง ซึ่งเป็นจังหวัดต้นแบบและนําไปขยายผลในจังหวัดอื่น ๆ ต่อไป
.........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รวมแอปพลิเคชันภาครัฐที่ควรมีในโทรศัพท์ ในสถานการณ์โควิด-19
วันศุกร์ที่ 22 พฤษภาคม 2563
รวมแอปพลิเคชันภาครัฐที่ควรมีในโทรศัพท์ ในสถานการณ์โควิด-19
มีอะไรบ้างนะ
รัฐบาลไทย-ข่าวทำเนียบรัฐบาล-รมว.ดิจิทัลฯ ลงพื้นที่ตรวจเยี่ยมการดำเนินงานในโครงการ “พี่ตู้รู้ทุกเรื่อง” ณ ท่าอากาศยานพิษณุโลก
วันอังคารที่ 18 กันยายน 2561
รมว.ดิจิทัลฯ ลงพื้นที่ตรวจเยี่ยมการดําเนินงานในโครงการ “พี่ตู้รู้ทุกเรื่อง” ณ ท่าอากาศยานพิษณุโลก
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ลงพื้นที่ตรวจเยี่ยมการดําเนินงานในโครงการ “พี่ตู้รู้ทุกเรื่อง” ของบริษัท ไปรษณีย์ไทย จํากัด รัฐวิสาหกิจในสังกัดกระทรวงฯ เมื่อวันที่ 16 กันยายน 2561 ณ ท่าอากาศยานพิษณุโลก ซึ่งโครงการดังกล่าว เป็นการสร้างนวัตกรรมตู้ไปรษณีย์อัจฉริยะยุค 4.0 ที่เปลี่ยนตู้ไปรษณีย์ธรรมดาให้บริการข้อมูลสถานที่ท่องเที่ยวต่างๆ ในพื้นที่ใกล้เคียงได้เพียงสแกนคิวอาร์โค้ด เพื่อเป็นการส่งเสริมสถานที่ท่องเที่ยว และผู้ประกอบการรายย่อยตามชุมชนต่างๆ อีกทั้ง กระตุ้นเศรษฐกิจระดับท้องถิ่นให้มีรายได้หมุนเวียนมากขึ้น โดยได้นําร่องติดตั้งตู้ไปรษณีย์ฯ ดังกล่าว ในจังหวัดพิษณุโลก จํานวน 15 ตู้ ในทุกอําเภอ จากนั้นภายในปีนี้จะขยายผลไปพื้นที่อื่นๆ ทั่วประเทศ
********************
รัฐบาลไทย-ข่าวทำเนียบรัฐบาล-การประชุมชี้แจงโครงการอาสาประชารัฐ
วันศุกร์ที่ 25 ตุลาคม 2562
การประชุมชี้แจงโครงการอาสาประชารัฐ
การประชุมชี้แจงโครงการอาสาประชารัฐ
22 ตุลาคม 2562 - ศาสตราจารย์สัมพันธ์ ฤทธิเดช เลขาธิการคณะกรรมการการอุดมศึกษา สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม เป็นประธานเปิดการประชุมชี้แจงโครงการอาสาประชารัฐ ณ ห้องประชุมศาสตราจารย์ประเสริฐ ณ นคร อาคารอุดมศึกษา 1 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (ถนนศรีอยุธยา)
การประชุมชี้แจงดังกล่าว เป็นการชี้แจงโครงการในภาพรวม และการนําเสนอข้อมูลการพัฒนาเชิงพื้นที่ และการนําเข้าข้อมูลโครงการอาสาประชารัฐ รวมถึงตอบข้อซักถาม โดยมีนายจําลอง พรมสวัสดิ์ ผู้ช่วยรัฐมนตรีว่าการกระทรวงการอุดมศึกษาฯ และมหาวิทยาลัยที่สนใจโครงการเข้าร่วมรับฟังการชี้แจงฯ
โครงการอาสาประชารัฐ เป็นการบูรณาการยุทธศาสตร์ชาติ แผนอุดมศึกษาระยะยาวและแผนปฏิรูประบบอุดมศึกษา มุ่งไปสู่การบรรลุวิสัยทัศน์ประเทศไทย“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง”โดยมีเป้าหมาย คือ นักศึกษาระดับปริญญาตรี หลากหลายสาขาวิชา จากสถาบันอุดมศึกษาในประเทศ โดยมีระยะเวลาในการดําเนินการ 1 ปี ดําเนินการ 80-100 โครงงาน ในชุมชนกรณีศึกษา 80-100 ตําบล ที่ประสบปัญหาในด้านความยากจน ความเลื่อมล้ํา และปัญหาคุณภาพชีวิตในมิติต่างๆ
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ดร.พิเชฐฯ นำคณะผู้บริหารกระทรวงดิจิทัลฯ ร่วมบันทึกเทปถวายพระพรวันมหามงคล
วันศุกร์ที่ 14 กรกฎาคม 2560
ดร.พิเชฐฯ นําคณะผู้บริหารกระทรวงดิจิทัลฯ ร่วมบันทึกเทปถวายพระพรวันมหามงคล
ดร.พิเชฐฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะผู้บริหารกระทรวงฯ และหน่วยงานในสังกัด ร่วมบันทึกเทปถวายพระพร เนื่องในโอกาสวันมหามงคลเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 28 กรกฎาคม 2560 และวันมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ 12 สิงหาคม 2560 เพื่อเป็นการแสดงออกถึงความจงรักภักดีและสํานึกในพระมหากรุณาธิคุณของทั้งสองพระองค์ โดยมีการบันทึกเทปดังกล่าว เมื่อวันที่ 13 กรกฎาคม 2560 ณ สตูดิโอ 5 สถานีโทรทัศน์โมเดิร์นไนน์ (ช่อง 9 อสมท.) ถนนพระราม 9 เขตห้วยขวาง กรุงเทพฯ
**********************************
รัฐบาลไทย-ข่าวทำเนียบรัฐบาล-​สธ. เตรียมจัดสรรงบ 5,000 ล้านบาท พร้อมกำชับรพ.เพิ่มประสิทธิภาพบริหารจัดการ
วันพุธที่ 19 เมษายน 2560
​สธ. เตรียมจัดสรรงบ 5,000 ล้านบาท พร้อมกําชับรพ.เพิ่มประสิทธิภาพบริหารจัดการ
รัฐมนตรีว่าการกระทรวงสาธารณสุข  เตรียมจัดสรรงบ 5,000 ล้านบาท เพิ่มค่าใช้จ่ายในการดูแลรักษาผู้ป่วยในให้โรงพยาบาลทุกระดับ
รัฐมนตรีว่าการกระทรวงสาธารณสุข เตรียมจัดสรรงบ 5,000 ล้านบาท เพิ่มค่าใช้จ่ายในการดูแลรักษาผู้ป่วยในให้โรงพยาบาลทุกระดับ สนับสนุนการดูแลรักษาผู้ป่วยทารกวิกฤต ค่าตอบแทนบุคลากร ขณะเดียวกันให้โรงพยาบาลทุกแห่งเพิ่มประสิทธิภาพการบริหารจัดการ เพิ่มรายได้
วันนี้ (19เมษายน2560) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์เกี่ยวกับการจัดสรรงบประมาณที่คณะรัฐมนตรีอนุมัติให้กระทรวงสาธารณสุข 5,000 ล้านบาท ว่า กระทรวงสาธารณสุข ได้จัดสรรงบประมาณเป็น 4 ส่วน ดังนี้ 1.ค่าใช้จ่ายผู้ป่วยใน จํานวน 3,000 ล้านบาท จากเดิมที่ได้รับรายละ 7,275 บาทต่อ 1 น้ําหนักสัมพัทเพื่อชดเชยการขาดทุน (RW) เพิ่มเป็น 8,000 บาทต่อRWโดยกระจายให้โรงพยาบาลในสังกัดทุกระดับ 2.สนับสนุนการดูแลรักษาผู้ป่วยทารกวิกฤต จํานวน 300 ล้านบาท รองรับการดูแลทารกแรกเกิดที่มีน้ําหนักตัวน้อยที่ได้รับการดูแลจนออกจากไอซียู 3.ค่าตอบแทนบุคลากร รวมทั้งการจ่ายค่าตอบแทนตามผลการปฏิบัติงาน (P4P) 1,000 ล้านบาท และ 4.ชําระต้นทุนการบริการส่วนขาดจากสํานักงานหลักประกันสุขภาพแห่งชาติ 600 ล้านบาท
ศ.คลินิก เกียรติคุณ นายแพทย์ปิยะสกลกล่าวต่อว่า งบประมาณส่วนนี้ จะช่วยแก้ไขสภาพคล่องได้ ขณะเดียวกันจะต้องปฏิรูประบบ เพิ่มประสิทธิภาพการบริหารจัดการ เน้นการทํางานเชิงรุกและเพิ่มรายได้ เพื่อเพิ่มเงินเข้าระบบ ซึ่งขึ้นอยู่กับความพร้อมของแต่ละโรงพยาบาล ซึ่งบางแห่งเริ่มดําเนินการแล้ว เช่น การเปิดคลินิกพิเศษนอกเวลาราชการ ให้บริการกลุ่มที่ไม่สะดวกมาในเวลาราชการ ช่วยลดความแออัดในโรงพยาบาล และลดเวลารอคอยการรักษา ประชาชนที่มารับบริการในเวลาราชการได้รับบริการรวดเร็วขึ้น และโรงพยาบาลก็มีรายได้กลับมาดูแลรักษาสถานที่ อุปกรณ์เครื่องมือแพทย์ต่างๆ ด้วย
รัฐบาลไทย-ข่าวทำเนียบรัฐบาล-งานมอบรางวัล Thailand Quality Prize 2018 ครั้งที่ 35 ประจำปี 2561
วันจันทร์ที่ 26 มีนาคม 2561
งานมอบรางวัล Thailand Quality Prize 2018 ครั้งที่ 35 ประจําปี 2561
ปลัดกระทรวงอุตสาหกรรม เป็นประธานมอบรางวัล Thailand Quality Prize 2018 ครั้งที่ 35 ประจําปี 2561  ณ ห้องแกรนด์ฮอลล์ ศูนย์นิทรรศการและการประชุมไบเทค บางนา กรุงเทพฯ
เมื่อวันที่ 23 มีนาคม 2561 นายพสุ โลหารชุน ปลัดกระทรวงอุตสาหกรรม เป็นประธานมอบรางวัล Thailand Quality Prize 2018 ครั้งที่ 35 ประจําปี 2561 ซึ่งงานดังกล่าวจัดขึ้นเพื่อยกระดับการทํา QCC ในประเทศไทยให้มีมาตรฐานสูงขึ้น พร้อมทั้งเป็นเวทีแลกเปลี่ยนความรู้และประสบการณ์ กระตุ้นให้เกิดการพัฒนาศักยภาพให้กับองค์กรและตนเองอย่างต่อเนื่อง ตลอดจนนําระบบ QCC มาประยุกต์ใช้ในการปรับปรุงและแก้ปัญหางานภายในองค์กรให้เกิดประสิทธิภาพมากยิ่งขึ้น โดยในปี 2561 มีผลงาน QCC ส่งเข้าประกวดรวมทั้งสิ้น 223 กลุ่ม จาก 83 องค์กร ซึ่งผู้ที่ผ่านหลักเกณฑ์และขั้นตอนจนได้กลุ่ม QCC ในรอบสุดท้ายมีจํานวน 75 กลุ่ม จาก 39 องค์กร โดยมีนายพรชัย ยงวัฒนสุนทร ผู้อํานวยการสมาคมส่งเสริมเทคโนโลยี (ไทย-ญี่ปุ่น) ร่วมเปิดงาน ณ ห้องแกรนด์ฮอลล์ ศูนย์นิทรรศการและการประชุมไบเทค บางนา กรุงเทพฯ